ગુરૂવારે સંવત્સરી પર્વે ભકતામ્બર સ્રોતના પાઠ, વ્યાખ્યાન, નવકાર મંત્રના જાપ, આલોયણા સહીતની ધર્મ આરાધનામા જૈનો ઉમટી પડશે. સાંજે મહાપ્રતિક્રમણ કરી જગતના 84 લાખ જીવોને જીવોની ક્ષમાયાચના કરશે. પ્રતિક્રમણ દરમિયાન જિવદયા માટે જૈનો દાનની સરવાની વહાવશે. આ ઉપરાંત અઠ્ઠાઇ, સોળભથ્થુ, માસક્ષમના તપસ્વીઓ દ્વારા અપાયેલ સાંગીમાં મહિલા મંડળો સ્તવનોની રમઝટ બોલાવશે. તેમજ લીંબડીમાં આવેલા બહુજીન સ્વામી દેરાસરમાં બુધવારે ભવ્ય અંગ રચના કરવામાં આવી.